
Na temelju članka 37. stavka 2. Zakona o predškolskom odgoju i obrazovanju  ("Narodne novine" broj 10/97., 107/07. i 94/13.) i članka  53. Statuta Dječjeg vrtića "Pčelica" Molve (KLASA: 012-03/13-01/01, URBROJ: 2137-70-13-5 od 30. listopada 2013. godine,  KLASA: 012-03/14-01/01, URBROJ: 2137-70-14-5 od 19. svibnja 2014. godine i KLASA:012-03/14-01/02, URBROJ: 2137-70-14-4 od 23. prosinca 2014. godine) Upravno vijeće Dječjeg vrtića "Pčelica" Molve, na 12. sjednici održanoj 17. lipnja 2019.godine, donijelo je 

O D L U K U 

o raspisivanju javnog natječaja za izbor ravnatelja Dječjeg vrtića "Pčelica" Molve
I.
Raspisuje se javni natječaj za izbor ravnatelja Dječjeg vrtića "Pčelica" Molve (m/ž), na vrijeme od četiri godine.
 Poslovi ravnatelja obavljaju se u punom radnom vremenu, 8 sati dnevno.

UVJETI:
 Za ravnatelja dječjeg vrtića može biti  imenovana osoba koja ispunjava uvjete za odgojitelja ili stručnog suradnika, sukladno odredbama Zakona o predškolskom odgoju i obrazovanju te ima najmanje 5 godina radnog staža u djelatnosti predškolskog odgoja.

II.
 Uz prijavu na natječaj kandidati trebaju priložiti:
· kratak životopis, 
· domovnicu,
· dokaz o stručnoj spremi, 
· dokaz o položenom stručnom ispitu, 
· dokaz o radnom stažu u djelatnosti predškolskog odgoja, 
· uvjerenje o nekažnjavanju (ne starije od 6 mjeseci)
· vlastoručno potpisanu izjavu kandidata/kinje o nekažnjavanju, odnosno ne vođenju prekršajnog postupka sukladno čl. 25. Zakona o predškolskom odgoju i obrazovanju.

Osobe koje prema posebnim propisima ostvaruju prednosti pri zapošljavanju, dužne su se pozvati na to pravo na to pravo u prijavi i priložiti svu propisanu dokumentaciju prema posebnom zakonu.

Osobe koje mogu ostvariti pravo prednosti prema članku 102. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj 121/17.) dužne su u prijavi pozvati se na to pravo te imaju prednost u odnosu na ostale kandidate samo pod jednakim uvjetima. Kandidat koji se poziva na pravo prednosti dužan je osim dokaza o ispunjenju traženih uvjeta dostaviti i dokaze o ostvarivanju prednosti iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf
III.
Na natječaj se mogu prijaviti kandidati oba spola sukladno članku 13. stavku 2. Zakona o ravnopravnosti spolova („Narodne novine“  broj 82/08. i 69/17.).

IV.

Prijave na natječaj s potrebnom dokumentacijom o ispunjavanju uvjeta natječaja podnose se u roku od 15 dana od dana objave natječaja na odresu:  Dječji vrtić "Pčelica" Molve, Trg kralja Tomislava  10/a, 48327 Molve, s naznakom "Prijava na natječaj za izbor ravnatelja - ne otvarati".
 Nepotpune i nepravovremene prijave neće se razmatrati.
 O rezultatima natječaja kandidati će biti obaviješteni u roku od 45 dana od isteka roka za podnošenje prijava.
Natječaj je objavljen na mrežnoj stranici i oglasnoj ploči Dječjeg vrtića "Pčelica" Molve te mrežnoj stranici i  oglasnoj ploči Hrvatskog zavoda za zapošljavanje.
UPRAVNO VIJEĆE DJEČJEG VRTIĆA "PČELICA" MOLVE

KLASA: 080-01/19-01/3
URBROJ: 2137-70-19-1
Molve, 17. lipnja 2019.


                                  









    PREDSJEDNIK:

